stanford-oval/wikipedia huggingface dataset:
บ้านแห่งชาวโซเวียต (คาลีนินกราด)
ประวัติศาสตร์

ปราสาทเคอนิชส์แบร์คถูกทำลายเสียหายอย่างหนักในระหว่างการทิ้งระเบิดเคอนิชส์แบร์คในสงครามโลกครั้งที่สอง หลังนครถูกเปลี่ยนมาอยู่ภายใต้การปกครองของสหภาพโซเวียต และเจ้าหน้าที่รัฐของโซเวียตตัดสินใจไม่อนุรักษ์ซากของปราสาทที่เหลืออยู่ เนื่องจากมองว่าเป็นสัญลักษณ์ของลัทธิฟาสซิสต์ ส่วนที่เหลือของปราสาทถูกระเบิดทำลายในช่วง ค.ศ. 1967 ถึง 1969 วิสัยทัศน์ในการพัฒนานครขึ้นมาใหม่ได้รับแรงบันดาลใจอย่างมากมาจากงานของ Lúcio Costa และ Oscar Niemeyer โดยเฉพาะจากงานการพัฒนานครบราซีเลียในประเทศบราซิล มีการจัดการประกวดแข่งขันการออกแบบทางสภาปัตยกรรมสองครั้งในปี 1964 และ 1974 งานออกแบบที่ได้รับการคัดเลือกเป็นผลงานของยูเลียน ลโววิช ชวาร์ตซไบรม์ (Yulian Lvovich Shvartsbreim) ซึ่งได้รับความเคารพอย่างสูงในโซเวียต และสตูดิโอของเขา TsNIIEP
การก่อสร้างเริ่มต้นในปี 1970 โดยอาคารนี้ตั้งใจจะใช้งานเป็นอาคารศูนย์กลางการปกครองของแคว้นคาลินินกราด อาคารคอนกรีตนี้สร้างขึ้นทับซากปรักหักพังเดิมของปราสาท ประกอบกับดินที่สร้างมีลักษณะยวบ ทำให้เกิดปัญหาเชิงโครงสร้าง ฐานของอาคารได้รับการพิสูจน์ว่าไม่เพียงพอที่จะรองรับอาคารสูง 28 ชั้น การก่อสร้างดำเนินไปถึงที่ชั้น 21 เท่านั้น ด้วยความสนใจจากพรรคคอมมิวนิสต์และเงินทุนที่หมด อาคารถูกพักการก่อสร้างไปในปี 1985 อาคารถูกทิ้งร้างและถูกพ่นกราฟิตี ซากภายในของอาคารที่ไม่แข็งแรงถล่มลงมาเป็นบางส่วน
ในปี 2005 เนื่องในวาระฉลอง 60 ปีของคาลีนินกราด และ 750 ปีของเคอนิกซ์แบร์ค ประกอบกับการเดินทางเยือนโดยวลาดีมีร์ ปูติน ผู้นำของรัสเซีย ภายนอกอาคารได้ถูกทาสีใหม่ด้วยสีฟ้าอ่อน และมีการติดตั้งกระจก แม้การทาสีใหม่จะช่วยให้อาคารดูดีขึ้นบ้าง แต่บางส่วนวิจารณ์ว่าทำให้อาคารเป็นเปลือกพอเทมคิน ภายในอาคารยังคงไม่มีการก่อสร้างต่อ และใช้งานไม่ได้
มีการประกาศว่าอาคารจะถูกทุบทำลายในปลายปี 2020 โดยคาดการณ์จะเริ่มทำการทุบในต้นปี 2021 และอาจมีการนำซากจากอาคารที่ทุบแล้วมาทำเป็นของที่ระลึกจำหน่าย ท้ายที่สุด การทุบทำลายอาคารได้เริ่มต้นขึ้นในเดือนพฤษภาคม 2023
บ้านสำหรับมิสเตอร์บิสวาส

| --- | --- |
หน้าปกฉบับตีพิมพ์ครั้งแรก
ผู้ประพันธ์: วี. เอส. ไนพอล
ศิลปินปก: Stephen Russ
ประเทศ: สหราชอาณาจักร
ภาษา: อังกฤษ
ประเภท: นวนิยายร่วมสมัย
พิมพ์: ค.ศ. 1961
สำนักพิมพ์: André Deutsch
ชนิดสื่อ: พิมพ์
บ้านสำหรับมิสเตอร์บิสวาส (อังกฤษ: A House for Mr Biswas) เป็นนวนิยายเรื่องแรกที่เขียนโดยวี. เอส. ไนพอลนักเขียนชาวทรินิแดดเชื้อสายอินเดีย ที่ได้รับการตีพิมพ์เป็นครั้งแรกในปี ค.ศ. 1961
“บ้านสำหรับมิสเตอร์บิสวาส” เป็นนวนิยายที่เป็นเรื่องราวของมิสเตอร์โมฮัน บิสวาสผู้เป็นชาวทรินิแดดเชื้อสายอินเดียผู้พยายามทุกทางที่จะหาความสำเร็จและก็ล้มเหลวทุกครั้ง มิสเตอร์บิสวาสแต่งงานกับตระกูลทุลซิแต่ก็ถูกข่ม ในที่สุดมิสเตอร์บิสวาสก็ตั้งปฏิภาณว่าจะเป็นเจ้าของบ้านของตนเอง เนื้อหาของเรื่องมาจากประสบการณ์บางอย่างของบิดาของไนพอลเอง งานเขียนชิ้นนี้เป็นงานที่สะท้อนให้เห็นถึงทัศนะคติของชีวิตสมัยหลังอาณานิคมซึ่งเป็นวิถีชีวิตของสังคมที่กำลังจะเลือนหายไป
“บ้านสำหรับมิสเตอร์บิสวาส” เป็นงานวรรณกรรมชิ้นสำคัญที่โมเดิร์นไลบรารีจัดให้เป็นลำดับที่เจ็ดสิบสองของนวนิยายดีที่สุดร้อยเรื่องโดยโมเดิร์นไลบรารี (Modern Library 100 Best Novels) ในบรรดานวนิยายที่ถือว่าดีเด่นของคริสต์ศตวรรษที่ 20
ดูเพิ่ม

วี. เอส. ไนพอล
แหล่งข้อมูลอื่น

V. S. Naipaul  discusses A House for Mr Biswas on the BBC World Book Club
บ๊อบ บีมเมอร์

บ๊อบ บีมเมอร์ (อังกฤษ: Bob Beemer) (หรืออีกชื่อหนึ่งคือ โรเบิร์ต บีมเมอร์, บ๊อบบี้ บีมเมอร์รีโน่) เกิดเมื่อวันที่ 8 กุมภาพันธ์ ค.ศ. 1955 ที่โรงพยาบาล Queen of Angels Hospital ใน ฮอลลีวูด รัฐแคลิฟอร์เนีย  จบการศึกษามาจาก โรงเรียน Loyola High School ที่เมือง ลอสแอนเจลิส ในปี ค.ศ.  1973 จากนั้นได้ศึกษาต่อด้าน นิเทศศาสตร์ และ ภาษาอังกฤษที่ มหาวิทยาลัย Loyola Marymount University ในเมือง ลอสแอนเจลิส รัฐแคลลิฟอร์เนีย และได้รับปริญญาบัตรจากทั้งสองสาขา ในปี ค.ศ. 1977 เขาเป็นคนที่หลงใหลในเสียงเสมอ และได้กลายเป็นผู้เชี่ยวชาญในการตัดต่อเสียงสำหรับภาพยนตร์ ผลงานชิ้นแรกในสายงานนี้ที่ทำออกมาอย่างมืออาชีพของเขาคือ ภาพยนตร์เรื่อง Roots (ค.ศ. 1977) Academy of Motion Pictures ได้ให้เกียรติ์ผลงานของบีมเมอร์โดยการเสนอชื่อเข้าชิงรางวัลออสการ์หลายครั้งด้วยกัน ในปี ค.ศ.  2007 เขาได้รับรางวัลอันทรงเกียรติ์นั้น สี่รางวัลจากภาพยนตร์สี่ ได้แก่: Speed (ค.ศ. 1994)  Ray (ค.ศ. 2004) และ Dreamgirls (ค.ศ. 2006)
ผลงาน

The Bourne Supremacy (ค.ศ. 2004)
The Passion of the Christ (ค.ศ. 2004)
Road to Perdition (ค.ศ. 2002)
American Beauty (ค.ศ. 1999)
การผจญภัยของเอลโม กับดินแดนคนขี้โมโห (The Adventures of Elmo in Grouchland) (ค.ศ. 1999)
Independence Day (ค.ศ. 1996)
Die Hard With a Vengeance (ค.ศ. 1995)
Cliffhanger (ค.ศ. 1993)
Sommersby (ค.ศ. 1993)
Lord of the Flies (ค.ศ. 1990)
The Abyss (ค.ศ. 1989)
จง เจิ้นเทา

| เคนนี่ บี |
| --- | --- |
ในปี ค.ศ. 2007
สารนิเทศภูมิหลัง
เกิด:  (1953-02-23) 23 กุมภาพันธ์ ค.ศ. 1953 (71 ปี) จง เจิ้นเทา
อาชีพ: นักแสดง, นักร้อง, นักดนตรี
ปีที่แสดง: ค.ศ. 1973-ปัจจุบัน
ฐานข้อมูล
IMDb
จง เจิ้นเทา ( จีนตัวเต็ม: 鍾鎮濤, จีนตัวย่อ: 锺镇涛, พินอิน: Zhōng Zhèntāo) หรือ เคนนี่ บี (อังกฤษ: Kenny Bee) เป็นนักร้อง, นักดนตรี และนักแสดงที่มีชื่อเสียงของฮ่องกง เกิดเมื่อวันที่ 23 กุมภาพันธ์ ค.ศ. 1953 ที่ฮ่องกง
ในปี ค.ศ. 1973 ได้ร่วมตั้งวงดนตรีชื่อ "The Wynners" ร่วมกับถาน หย่งหลิน ขึ้นมา และมีชื่อเสียงขึ้นมาในการออกอัลบั้มเพลงภาษาอังกฤษและกวางตุ้ง
ต่อมาเมื่อมีการแยกวง ได้เริ่มงานการแสดงขึ้นที่ไต้หวันในบทดราม่า ควบคู่ไปพร้อมกับการเป็นศิลปินเดี่ยว โดยมีผลงานการแสดงมากมาย เช่น 
Let's Make Laugh ในปี ค.ศ. 1983 ซึ่งเป็นการพลิกบทบาทไปเป็นการเล่นแบบวาบหวิวจนเป็นที่ฮือฮาเมื่อออกฉาย,  Armour of God ในปี ค.ศ. 1986 คู่กับ เฉินหลง และถาน หย่งหลิน เพื่อนสนิท, Project A II ในปี ค.ศ. 1987, รับบท เฮ้งเตงเอี้ยง ในภาพยนตร์กำลังภายในเรื่อง The Eagle Shooting Heroes ในปี ค.ศ. 1993 คู่กับนักแสดงที่มีชื่อเสียงหลายคน เช่น เลสลี่ จาง, หลิน ชิงเสีย, เหลียง เฉาเหว่ย, หวัง จู่เสียน เป็นต้น
ผลงานในยุคปัจจุบันได้แก่ Initial D ในปี ค.ศ. 2008, Just Another Pandora's Box ในปี ค.ศ. 2007  และผลงานละครโทรทัศน์จาก The Return of the Condor Heroes หรือ มังกรหยกภาค 2 ตอนตำนานศึกเทพอินทรี ในปี ค.ศ.  2006 ในบทของ กงซุนจื้อ ที่มี หวง เสี่ยวหมิง และหลิว อี้เฟย์ รับบทเป็น เอี้ยก้วย และเซียวเหล่งนึ่ง
แหล่งข้อมูลอื่น

เว็บไซต์ส่วนตัว
ข้อมูลจากIMDb
จงฟังเพลงแห่งทูตสวรรค์

จงฟังเพลงแห่งทูตสวรรค์ (อังกฤษ: Hark! The Herald Angels Sing)
เนื้อเพลง

| ภาษาอังกฤษ | ภาษาไทย ฉบับโรมันคาทอลิก | ภาษาไทย ฉบับโปรเตสแตนต์ |
| --- | --- | --- |
| Hark the herald angels sing "Glory to the newborn King!  Peace on earth and mercy mild God and sinners reconciled"  Joyful, all ye nations rise Join the triumph of the skies  With the angelic host proclaim: "Christ is born in Bethlehem"  Hark! The herald angels sing "Glory to the newborn King!"    Christ by highest heav'n adored Christ the everlasting Lord!  Late in time behold Him come Offspring of a Virgin's womb  Veiled in flesh the Godhead see Hail the incarnate Deity  Pleased as man with man to dwell Jesus, our Emmanuel  Hark! The herald angels sing "Glory to the newborn King!"    Hail the heav'n-born Prince of Peace! Hail the Son of Righteousness!  Light and life to all He brings Ris'n with healing in His wings  Mild He lays His glory by Born that man no more may die  Born to raise the sons of earth Born to give them second birth  Hark! The herald angels sing "Glory to the newborn King!" | จงฟังเพลงแห่งทูตสวรรค์ 	ว่าทรงธรรม์กษัตริย์เกิดใหม่  ความการุณย์พระคุณแผ่ไป 	ให้โลกนี้มีสุขเมตตา  ทุกชาติร่วมกับทูตสวรรค์ 	จงพร้อมกันยินดีปรีดา  ร่วมร้องเพลงและเปล่งวาจา 	พระคริสต์เกิดที่เบธเลเฮม  จงฟังเพลงแห่งทูตสวรรค์ 	ว่าทรงธรรม์กษัตริย์เกิดใหม่    องค์พระคริสต์สวรรค์เทิดเด่น 	พระองค์เป็นพระผู้ทรงชัย  เกิดในครรภ์มารีย์ถ่อมใจ 	พระเป็นเจ้าเสด็จลงมา  พระคริสต์นั้นคือองค์พระเจ้า 	เชิญพวกเราต้อนรับราชา  ทรงยินดีที่บังเกิดมา 	เป็นเยซูอิมมานูเอล  จงฟังเพลงแห่งทูตสวรรค์ 	ว่าทรงธรรม์กษัตริย์เกิดใหม่    จงต้อนรับกษัตริย์ทรงธรรม 	พระผู้นำชีวิตผ่องใส  ทรงเกิดมาเพื่อนำทางให้ 	ปวงประชาประสบความดี  องค์พระเจ้าเป็นความชอบธรรม 	ทรงนำสันติความเปรมปรีดิ์  บังเกิดมาทั่วโลกยินดี 	มีชีวีอยู่ชั่วนิรันดร์  จงฟังเพลงแห่งทูตสวรรค์ 	ว่าทรงธรรม์กษัตริย์เกิดใหม่ | จงฟังเพลงแห่งทูตสวรรค์ สาธุการพระเจ้าเบื้องบน  พระเมตตาพระเจ้าสูงสุด สวัสดีแก่ชนมนุษย์  ทุกประเทศจงตื่นยินดี ร้องเพลงกับชาวฟ้ารังสี  เปล่งเสียงขึ้นด้วยใจชื่นเต็ม พระคริสต์เกิดที่เบธเลเฮม  เชิญฟังเพลงแห่งทูตสวรรค์สาธุการพระเจ้าเบื้องบน    องค์พระคริสต์สถิตเบื้องบน เป็นพระเจ้าผู้ทรงพระชนม์  ถ่อมพระทัยลงมากำเนิด แต่มาเรียหญิงผู้ประเสริฐ  องค์พระเจ้าใหญ่ยิ่งสูงสุด ลงมาทรงกายามนุษย์  จงสาธุผู้ปรากฏเป็น พระเยซูอิมมานุเอล  เชิญฟังเพลงแห่งทูตสวรรค์สาธุการพระเจ้าเบื้องบน    พระเยซูเป็นมิตรไมตรี ทรงพระนามผู้เลี้ยงอันดี  เป็นสว่างแห่งความชอบธรรม ส่องทั่วทุกประเทศชูค้ำ  ทรงมาหาคนผู้หลงหาย เกิดเพื่อช่วยปวงชนพ้นตาย  และทรงยกบาปโทษให้พลัน รอดชีวิตตลอดนิรันดร์  เชิญฟังเพลงแห่งทูตสวรรค์สาธุการพระเจ้าเบื้องบน |
| ด ค กเพลงสรรเสริญพระเจ้า |
| --- | --- |
ดนตรีคริสต์มาส:  "ขอเชิญท่านผู้วางใจ"  "จงฟังเพลงแห่งทูตสวรรค์"  "จอยทูเดอะเวิลด์"  "จิงเกิลเบลส์"  "เป็นเวลาที่พระคริสต์ได้ประสูติ"  "พระคุณพระเจ้า"  "ราตรีสงัด ราตรีสวัสดิ์"  "ไวท์คริสต์มาส"  "ออลไอวอนต์ฟอร์คริสต์มาสอีสยู" 
อัลบั้ม: "เมอร์รีคริสต์มาส"
อื่น ๆ: ดนตรีคริสต์มาส
จงให้เกียรติแก่บิดามารดาของเจ้า

จงให้เกียรติแก่บิดามารดาของเจ้า หรือ จงนับถือบิดามารดา (อังกฤษ: Honour thy father and thy mother) เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 4 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 5 ของการจัดรูปแบบพระบัญญัติแบบเซปตัวจินต์ แบบทาลมุด แบบไฟโล และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:12 และหนังสือเฉลยธรรมบัญญัติ 5:16 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
จง​ให้​เกียรติ​แก่​บิดา​มารดา​ของ​เจ้า เพื่อ​อายุ​ของ​เจ้า​จะ​ได้​ยืน‍ยาว​บน​แผ่น‍ดิน ซึ่ง​พระ‍ยาห์‌เวห์​พระ‍เจ้า​ของ​เจ้า​ประ‌ทาน​แก่​เจ้า
เนื้อหา

จงให้เกียรติแก่บิดามารดาของเจ้า บัญญัติข้อนี้รวมถึงการกระทำที่จำเป็นต่าง ๆ ที่แสดงออกถึงความเมตตากรุณา การสนับสนุนด้านวัตถุสิ่งของ การเคารพให้เกียรติ และการเชื่อฟังบิดามารดาของตน บัญญัตินี้สั่งห้ามถ้อยคำที่ไร้ความเมตตาและการทำร้ายให้บาดเจ็บ
ใน บทที่ 21 ข้อที่ 15,17 พระเจ้าทรงสั่งให้ลงโทษถึงตายแก่ผู้ที่ตีหรือสาปแช่งบิดาหรือมารดา สิ่งนี้แสดงให้เห็นว่าพระเจ้าทรงให้ความสำคัญกับการเคารพให้เกียรติบิดามารดามากเพียงใด
สิ่งที่เกี่ยวข้องกับบัญญัติข้อนี้คือ หน้าที่ของบิดามารดาที่ต้องให้ความรักแก่ลูก ๆ อบรมสั่งสอนพวกเขาให้ยำเกรงพระเจ้าและวิถีทางของพระองค์
จงระลึกถึงวันสะบาโต ถือเป็นวันบริสุทธิ์

จงระลึกถึงวันสะบาโต ถือ​เป็น​วัน‍บริ‌สุทธิ์ หรือ อย่าลืมฉลองวันพระเจ้าเป็นวันศักดิ์สิทธิ์ (อังกฤษ: Remember the sabbath day, to keep it holy) เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 3 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 4 ของการจัดรูปแบบพระบัญญัติแบบเซปตัวจินต์ แบบทาลมุด แบบไฟโล และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:8-11 และหนังสือเฉลยธรรมบัญญัติ 5:12-15 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
จง​ระลึก‍ถึง​วันสะบาโต ถือ​เป็น​วัน‍บริ‌สุทธิ์ จง​ทำ​งาน​ทั้ง‍สิ้น​ของ​เจ้า​หก​วัน แต่​วัน‍ที่​เจ็ด​นั้น​เป็น​สะ‌บา‌โต​แด่​พระ‍ยาห์‌เวห์​พระ‍เจ้า​ของ​เจ้า ใน​วัน‍นั้น​ห้าม​ทำ​งาน​ใด ๆ ไม่​ว่า​เจ้า​เอง หรือ​บุตร‍ชาย​บุตร‍หญิง​ของ​เจ้า หรือ​ทาส​ทาสี​ของ​เจ้า หรือ​สัตว์‍ใช้‍งาน​ของ​เจ้า หรือ​คน‍ต่าง‍ด้าว​ที่​อาศัย​อยู่​ใน​ประตู​เมือง​ของ​เจ้า เพราะ​ใน​หก​วัน​พระ‍ยาห์‌เวห์​ทรง​สร้าง​ฟ้า​และ​แผ่น‍ดิน ทะเล และ​สรรพ‍สิ่ง​ซึ่ง​มี​อยู่​ใน​ที่​เหล่า‍นั้น แต่​ใน​วัน‍ที่​เจ็ด​ทรง​พัก เพราะ‍ฉะนั้น​พระ‍ยาห์‌เวห์​ทรง​อวย‍พร​วัน‍สะ‌บา‌โต และ​ทรง​ตั้ง​วัน‍นั้น​ไว้​เป็น​วัน‍บริ‌สุทธิ์
เนื้อหา

บทความหลัก: สะบาโต
จงระลึกถึงวันสะบาโต ถือ​เป็น​วัน‍บริ‌สุทธิ์ บัญญัติข้อนี้วันสะบาโตในพันธสัญญาเดิมเป็นวันที่เจ็ดของสัปดาห์ การรักษาวันสะบาโตให้บริสุทธิ์หมายถึงการแยกวันนั้นออกจากวันอื่น ๆ โดยการหยุดจากการงานเพื่อพักผ่อน ปรนนิบัติพระเจ้าและจดจ่ออยู่กับสิ่งซึ่งเป็นนิรันดร์ ชีวิตฝ่ายวิญญาณ และพระเกียรติของพระเจ้า
ชนอิสราเอลจะต้องทำตามแบบอย่างการงานของพระเจ้าในการทรงสร้าง
วันสะบาโตเป็นเครื่องหมายแสดงว่าพวกเขาเป็นของพระเจ้า
เป็นสิ่งที่เตือนให้พวกเขาระลึกถึงการช่วยกู้จากการเป็นทาสในอียิปต์
จงกั๋วซินเหวิน

จงกั๋วซินเหวิน(จีน: 中國新聞;อังกฤษ: China News) เป็นชื่อที่ใช้เรียกฝ่ายข่าวของซีซีทีวี 4 ก่อตั้งขึ้นเมื่อวันที่ 10 มกราคม 2535 และเป็นตราสินค้าสำหรับรายการเชิงข่าวของ ซีซีทีวี 4 และมีคำขวัญว่า " เฉินสัวซินเหวิน จงกั๋วโบเบ้า"
ประวัติ

จงกั๋วซินเหวินได้จัดตั้งขึ้นพร้อมกับการเริ่มออกอากาศครั้งแรกของ ซีซีทีวี 4 โดยแยกมาจากฝ่ายข่าวของซีซีทีวี
ดูเพิ่ม

ซีซีทีวี 4
บ๊อบ ออร์ตัน ซีเนียร์

| บ๊อบ ออร์ตัน ซีเนียร์ |
| --- | --- |

เกิด: 21 กรกฎาคม ค.ศ. 1929(1929-07-21) Kansas City, Kansas, U.S.
เสียชีวิต: 16 กรกฎาคม ค.ศ. 2006(2006-07-16) (76 ปี) ลาสเวกัส, รัฐเนวาดา
ประวัติมวยปล้ำอาชีพ
ชื่อบนสังเวียน: Bob Orton Bob Orton Sr. El Lobo Rocky Fitzpatrick The Zodiak
ส่วนสูง: 6 ft 2 in (1.88 m)
น้ำหนัก: 245 lb (111 kg; 17.5 st)
มาจาก: Kansas City, Kansas
เปิดตัว: ค.ศ. 1951
รีไทร์: กรกฎาคม ค.ศ. 2000
โรเบิร์ต เดล "บ๊อบ" ออร์ตัน (อังกฤษ: Robert Keith Orton) เกิดวันที่ 21 กรกฎาคม ค.ศ. 1929 ในนามสังเวียนมวยปล้ำชื่อว่า บ๊อบ ออร์ตัน ซีเนียร์ เป็นอดีตนักมวยปล้ำอาชีพชาวอเมริกัน มีลูกชายชื่อว่า บ๊อบ ออร์ตัน จูเนียร์ และมีหลานชายชื่อว่า แรนดี ออร์ตัน ปัจจุบันได้เสียชีวิตลงด้วยโรคหัวใจวาย เมื่อวันที่ 16 กรกฎาคม ค.ศ. 2006 ที่ ลาสเวกัส, รัฐเนวาดา
เกี่ยวกับมวยปล้ำ

ออร์ตัน สเปียร์ (ไดรวิ่ง สเปียร์)
ผลงานทั้งหมด

American Wrestling Association
AWA Midwest Heavyweight Championship (2 times)
AWA Midwest Tag Team Championship (3 times) – with Mike DiBiase (1) and Maurice Vachon (2)
Nebraska Heavyweight Championship (1 time)
Central States Wrestling
NWA Central States Heavyweight Championship (2 times)
NWA North American Tag Team Championship (Central States version) (1 time) – with Buddy Austin
NWA United States Heavyweight Championship (Central States version) (1 time)
Championship Wrestling from Florida
NWA Florida Tag Team Championship (3 times) – with Dennis Hall (1), Hiro Matsuda (1), and Bob Orton, Jr. (1)
NWA Southern Heavyweight Championship (Florida version) (6 times)
NWA World Tag Team Championship (Florida version) (2 times) – with Eddie Graham
NWA Big Time Wrestling
NWA Texas Tag Team Championship (1 time) – with Lord Alfred Hayes
Mid-South Sports
NWA Southern Heavyweight Championship (Georgia version) (1 time)
NWA Western States Sports
NWA Southwest Heavyweight Championship (1 time)
St. Louis Wrestling Club
NWA Missouri Heavyweight Championship (1 time)
บ้านเลขที่ 10 ถนนดาวนิง

| เลขที่ 10 ถนนดาวนิง |
| --- | --- |

ตำแหน่งบ้านในเวสต์มินสเตอร์
ข้อมูลทั่วไป
สถาปัตยกรรม: จอร์เจียน
เมือง: นครเวสต์มินสเตอร์ ลอนดอน SW1
ประเทศ: สหราชอาณาจักร
พิกัด: 51°30′12″N 0°07′39″W﻿ / ﻿51.5033°N 0.1275°W﻿ / 51.5033; -0.1275
ผู้เช่าในปัจจุบัน: เคียร์ สตาร์เมอร์ (นายกรัฐมนตรีสหราชอาณาจักร)  แลร์รี (หัวหน้าแมวจับหนูประจำสำนักคณะรัฐมนตรี) 
 Listed Building – Grade I
ชื่อที่ขึ้นทะเบียน: 10 ถนนดาวนิง SW1A 2AA
ขึ้นเมื่อ: 14 มกราคม ค.ศ. 1970 (54 ปี 300 วัน)
เลขอ้างอิง: 1210759
 
 
เริ่มสร้าง: ค.ศ. 1682; 342 ปีที่แล้ว (1682)
แล้วเสร็จ: ค.ศ. 1684; 340 ปีที่แล้ว (1684)
การออกแบบและการก่อสร้าง
สถาปนิก: คริสโตเฟอร์ เรน
เลขที่ 10 ถนนดาวนิง (อังกฤษ: 10 Downing Street) ในลอนดอน หรือที่รู้จักกันทั่วไปในสหราชอาณาจักรว่า บ้านเลขที่ 10 เป็นที่พำนักและสำนักงานอย่างเป็นทางการของนายธนารักษ์เอก (First Lord of the Treasury) ตั้งอยู่บนถนนดาวนิงในนครเวสต์มินสเตอร์ และยังเป็นสำนักงานใหญ่ของรัฐบาลสหราชอาณาจักร อีกทั้งยังเป็นที่พำนักของนายกรัฐมนตรีแห่งสหราชอาณาจักร ผู้ซึ่งปัจจุบันได้ถือว่าดำรงตำแหน่งนายธนารักษ์เอกแห่งราชสมบัติไปด้วย
บ้านเลขที่ 10 ถนนดาวนิงถือว่าเป็นสถานที่ที่โด่งดังทั้งในสหราชอาณาจักรเองและในโลก ตัวอาคารมีอายุเกือบ 300 ปี ภายในมีห้องประมาณ 100 ห้องชั้นสามเป็นที่พักอาศัยส่วนตัวและมีห้องครัวอยู่ชั้นแรกของอาคาร ชั้นอื่น ๆ เป็นทั้งสำนักงาน, ห้องประชุม, ห้องรับแขก, ห้องนั่งเล่นและห้องทานอาหาร ที่ซึ่งนายกรัฐมนตรีได้พบปะและสังสรรค์กับบรรดาแขกผู้มีเกียรติและเหล่ารัฐมนตรีในคณะรัฐบาล ซึ่งบางครั้งรวมถึงผู้นำต่างประเทศและพระราชวงศ์ นอกจากนี้ยังมีสนามภายในอาคารและมีสวนขนาดครึ่งเอเคอร์อยู่ด้านหลัง บ้านเลขที่ 10 ตั้งอยู่ติดกับสวนสาธารณะเซนต์เจมส์ ใกล้กับพระราชวังเวสต์มินสเตอร์, อาคารรัฐสภาและพระราชวังบักกิงแฮม ซึ่งเป็นที่ประทับของ พระมหากษัตริย์ และเชื้อพระวงศ์พระองค์อื่น ๆ
แต่เดิมบ้านเลขที่ 10 มีอาคาร 3 หลัง ใน ค.ศ. 1732 สมเด็จพระเจ้าจอร์จที่ 2 พระราชทานอาคารหลังนี้ให้แก่ โรเบิร์ต วอลโพล สำหรับเป็นสำนักของนายธนารักษ์เอก ไม่ใช่ของตัววอลโพลเอง ซึ่งต่อมาวอลโพลได้มอบหมายให้เจ้าพนักงานวิลเลียม เคนต์ เชื่อมอาคารทั้งสามหลังเข้าด้วยกัน จึงทำให้มีขนาดใหญ่ขึ้นและกลายมาเป็น บ้านเลขที่ 10 ถนนดาวนิง ในปัจจุบัน อย่างไรก็ดี จุดประสงค์ให้อาคารหลังนี้เป็นที่พำนักอย่างเป็นทางการของนายกรัฐมนตรีก็มิได้ลุล่วงในทันที ทั้ง ๆ ที่ขนาดอันใหญ่โตและความสะดวกสบายใกล้กับรัฐสภา นายกรัฐมนนตรีคนแรก ๆ จำนวนน้อยเท่านั้นที่เคยพำนักอยู่ที่นี่ ต่อมาจากค่าดูแลรักษาที่สูงลิบ, ความเพิกเฉยต่ออาคารและการเสื่อมโทรมลงตามกาลเวลา ทำให้อาคารหลังนี้ถูกรื้อถอนหลายต่อหลายครั้ง
อย่างไรก็ดีบ้านเลขที่ 10 ก็ยังคงรอดผ่านเหตุการณ์สำคัญ ๆ ในประวัติศาสตร์อังกฤษมาได้ ใน ค.ศ. 1985 มาร์กาเรต แทตเชอร์ นายกรัฐมนตรีในขณะนั้นได้กล่าวไว้ว่า บ้านเลขที่ 10 ได้กลายมาเป็น "หนึ่งในอัญมณีอันล้ำค่าในมรดกของชาติเรา"
ดูเพิ่ม

แลร์รี ผู้ดำรงตำแหน่งหัวหน้าแมวจับหนูประจำสำนักคณะรัฐมนตรี ซึ่งอยู่ในบ้านเลขที่ 10 ถนนดาวนิง
ข้อมูล

Jones, Christopher (1985). No. 10 Downing Street: The Story of a House. The Leisure Circle. ISBN 978-0-563-20441-1.
แหล่งข้อมูลอื่น

เว็บไซต์ทางการ
Prime Ministers in History
History of the building
Virtual Tour of 10 Downing Street
Photos from the Prime Minister's Office
10 Downing Street section from the Survey of London
Plans of 10, 11 and 12 Downing Street (published 1931): ground; first; second and third floors
10 Downing Street on Facebook
Virtual Tour Virtual tour of seven Downing Street rooms and the garden.
| ฐานข้อมูลการควบคุมรายการหลักฐาน  |
| --- | --- |
ประจำชาติ:  อิสราเอล  สหรัฐ 
ภูมิศาสตร์:  มิวสิกเบรนซ์ สถานที่
บ็อบ เพสลีย์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  โรเบิร์ต "บ๊อบ" เพสลีย์
วันเกิด:  23 มกราคม พ.ศ. 2462
สถานที่เกิด:  เดอรัม อังกฤษ
วันเสียชีวิต:  14 กุมภาพันธ์ พ.ศ. 2539 (77 ปี 22 วัน)
สถานที่เสียชีวิต:  ลิเวอร์พูล อังกฤษ
สโมสรอาชีพ*
| ปี |  ทีม |  ลงเล่น |  (ประตู) |
| 1937–39 |  บิช็อป โอ๊คแลนด์ |   |   |
| 1939–54 |  ลิเวอร์พูล |  253 |  (10) |
จัดการทีม
1959–74:  ลิเวอร์พูล (ผู้ช่วยผู้จัดการทีม)
1974–83:  ลิเวอร์พูล
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
โรเบิร์ต "บ็อบ" เพสลีย์ (อังกฤษ: Robert Bob Paisley , 23 มกราคม พ.ศ. 2459 – 14 กุมภาพันธ์ พ.ศ. 2539) อดีตนักฟุตบอลและผู้จัดการทีมฟุตบอลชาวอังกฤษผู้สร้างความยิ่งใหญ่ให้ทีมหงส์แดง ลิเวอร์พูล ในช่วงต้นยุคทศวรรษที่ 70 – ต้นทศวรรษที่ 80
เพสลีย์เริ่มต้นอาชีพนักฟุตบอลกับสโมสรฟุตบอลเล็ก ๆ อย่าง บิช็อป โอ๊คแลนด์ ใน ค.ศ. 1937 ด้วยวัยเพียง 18 ปีกระทั่งทีมหงส์แดง ลิเวอร์พูล ได้ซื้อตัวเข้ามาร่วมถิ่น แอนฟีลด์ เมื่อ ค.ศ. 1939 หรืออีก 2 ปีต่อมาและได้แชมป์ลีกดิวิชัน 1 (เดิม) 1 สมัยในฤดูกาล 1946 – 1947 ซึ่งเป็นฤดูกาลแรกที่ฟุตบอลลีกอังกฤษกลับมาแข่งขันหลังจาก สงครามโลกครั้งที่ 2 ก่อนจะแขวนสตั๊ดกับทีมลิเวอร์พูลเมื่อ ค.ศ. 1954 ด้วยวัย 35 ปีโดยลงเล่นให้ทีมหงส์แดงทั้งสิ้น 253 นัดทำไปได้ 10 ประตู
ใน ค.ศ. 1959 เมื่อ บิลล์ แชงคลี ได้รับแต่งตั้งให้เข้ามาเป็นผู้จัดการทีมลิเวอร์พูลเขาได้ดึงเพสลีย์ให้มาเป็นผู้ช่วยผู้จัดการทีมพร้อมกับพาทีมคว้าแชมป์ลีกดิวิชัน 1 (เดิม) ถึง 3 สมัยกระทั่งแชงคลีประกาศวางมือใน ค.ศ. 1974 เขาได้แต่งตั้งให้เพสลีย์เป็นผู้จัดการทีมสืบต่อจากเขา
ตลอด 9 ปีของการเป็นผู้จัดการทีมลิเวอร์พูลเพสลีย์นำทีมคว้าแชมป์ลีกดิวิชัน 1 (เดิม) 6 สมัย , ยูโรเปียนคัพ 3 สมัย , ยูฟ่าคัพ 1 สมัย , ยูโรเปียนซูเปอร์คัพ 1 สมัย , แชริตีชีลด์ 6 สมัยและ ลีกคัพ 3 สมัยโดยแชมป์รายการสุดท้ายของเพสลีย์คือลีกคัพเมื่อ ค.ศ. 1983 ก่อนจะประกาศวางมือและให้ โจ เฟแกน เข้ามาคุมทีมแทน
ตำแหน่งหลังจากวางมือจากการคุมทีม

เพสลีย์ได้รับตำแหน่งทูตประจำสโมสรและเป็นที่ปรึกษาให้กับ เคนนี แดลกลีช ในระหว่างการเป็นผู้จัดการทีมถึง 2 ปีกระทั่งได้รับตำแหน่งผู้อำนวยการสโมสรใน ค.ศ. 1986 ก่อนจะวางมือเป็นการถาวรใน ค.ศ. 1992 เนื่องจากอาการป่วยด้วย โรคอัลไซเมอร์
ถึงแก่กรรม

เพสลีย์ถึงแก่กรรมด้วยโรคอัลไซเมอร์ที่ป่วยมานานหลายปีเมื่อวันที่ 14 กุมภาพันธ์ ค.ศ. 1996 ในวัย 77 ปี
เกียรติประวัติ > ในฐานะนักฟุตบอล

ฟุตบอลลีกดิวิชัน 1 (เดิม) (1) : 1946 – 1947
จดหมายเสียง

จดหมายเสียง (อังกฤษ: voice mail) มีลักษณะคล้ายกับ จดหมายอิเล็กทรอนิกส์ (e-mail) แต่จะเก็บข้อมูลเป็นเสียงและข้อความเสียง เพื่อส่งต่อไปยังปลายทางที่ต้องการส่ง
สามารถใช้ข้อความเสียงสำหรับการโทรส่วนบุคคล และยังมีระบบที่ซับซ้อนมากขึ้นสำหรับบริษัทและบริการต่างๆ เพื่อจัดการคำขอของลูกค้า คำนี้ยังใช้ในความหมายที่กว้างขึ้นเพื่อบ่งบอกถึงระบบใดๆ ที่ส่งข้อความเสียงที่บันทึกไว้ รวมถึงการใช้เครื่องตอบรับอัตโนมัติด้วย
ระบบข้อความเสียงได้รับการออกแบบมาเพื่อถ่ายทอดข้อความเสียงที่บันทึกไว้จากผู้โทรไปยังผู้รับ เพื่อให้บรรลุเป้าหมายนี้ พวกเขามีอินเตอร์เฟซผู้ใช้สำหรับการเลือก เล่น และจัดการข้อความ วิธีการจัดส่งเพื่อเล่นหรือถ่ายทอดข้อความในรูปแบบอื่น และฟังก์ชันการแจ้งเตือน ซึ่งแจ้งให้ผู้ใช้ทราบเกี่ยวกับข้อความที่รออยู่ ระบบส่วนใหญ่ใช้เครือข่ายโทรศัพท์ ทั้งมือถือและโทรศัพท์บ้าน เป็นช่องทางสำหรับฟังก์ชันเหล่านี้ทั้งหมด บางระบบสามารถใช้วิธีการสื่อสารหลายวิธี ทำให้ผู้รับและผู้โทรสามารถรับหรือฝากข้อความได้หลายวิธี เช่น ผ่านพีซีหรือสมาร์ทโฟน
การส่งตรงไปยังข้อความเสียง ซึ่งเรียกว่าการส่งไปยังข้อความเสียง เป็นวิธีการที่ข้อความเสียงที่บันทึกไว้ล่วงหน้าจะถูกส่งไปยังโฟลเดอร์ข้อความเสียงโดยไม่มีการโทรไปที่โทรศัพท์ล่วงหน้า
Unified Messaging ได้ผสานรวมข้อความเสียงเข้ากับ Microsoft Exchange ซึ่งเป็นระบบอีเมลสำหรับองค์กรของ Microsoft Unified Messaging ถูกประดิษฐ์ขึ้นโดย Roberta Cohen, Kenneth Huber และ Debora Mill ที่ AT&T Bell Labs สิทธิบัตรสำหรับ Unified Messaging ได้รับในเดือนมิถุนายน 1989 (สิทธิบัตรหมายเลข 4 837 798)
นอกจากนี้ การใช้ข้อความเสียงทำให้ผู้คนสามารถฝากข้อความที่ยาว ปลอดภัย และละเอียดโดยเสียงพูดตามธรรมชาติ โดยทำงานร่วมกับระบบโทรศัพท์ขององค์กร การใช้ข้อความเสียงในองค์กรได้ปรับปรุงการติดต่อสื่อสารและประหยัดเงินจำนวนมหาศาล
บ๊องส์

| บ๊องส์ |
| --- | --- |
กำกับ: คล็อด ซิดี
เขียนบท: คล็อด ซิดี ฌาคส์ ฟานสเตน
อำนวยการสร้าง: คริสเตียน เฟชเนอร์
นักแสดงนำ: เจราร์ด รินัลดี ฌอง ซาร์รัส เจอราร์ด ฟิลิเปลลี ฌอง กาย เฟชเนอร์ พอล พรีบอยส์ มาร์ทีน เคลลี่
กำกับภาพ: พอล โบนิส
ดนตรีประกอบ: เจราร์ด รินัลดี ฌอง ซาร์รัส เจอราร์ด ฟิลิเปลลี ฌอง กาย เฟชเนอร์
วันฉาย: พ.ศ. 2515
ความยาว: 80 นาที
ประเทศ: ฝรั่งเศส
ภาษา: ฝรั่งเศส
บ๊องส์ (อังกฤษ: Crazy boys of the game / Stadium Nuts) เป็นภาพยนตร์ตลกฝรั่งเศส ออกฉายในปี 2515 กำกับโดย คล็อด ซิดี
เนื้อเรื่อง

ชายหนุ่มสี่คน (เจราร์ด รินัลดี, ฌอง ซาร์รัส, เจราร์ด ฟิลิเปลลี, ฌอง-กาย เฟชเนอร์) ถูกพ่อค้าของชำ (พอล เพรบัวส์) ไหว้วานให้ช่วยตกแต่งหมู่บ้าน เนื่องจากกำลังจะมีการวิ่งคบเพลิงโอลิมปิกผ่านหมู่บ้าน ระหว่างตกแต่ง เจราร์ดได้ตกหลุมรักเดลิซ ลูกสาวพ่อค้าของชำ (มาร์ทีน เคลลี่) แต่เมื่อนักวิ่งคบเพลิงมาถึงหมู่บ้าน เดลิซกลับตามนักวิ่งไป ทำให้ชายหนุ่มทั้งสี่ต้องตามเดลิซเข้าสู่สนามกีฬาโอลิมปิกเพื่อช่วยเจราร์ดชนะใจเดลิซ นำไปสู่เรื่องราวสุดป่วน
นักแสดง

เจราร์ด รินัลดี - เจราร์ด
ฌอง ซาร์รัส - ฌอง
เจราร์ด ฟิลิเปลลี - ฟิล
ฌอง-กาย เฟชเนอร์ - ฌอง-กาย
พอล เพรบัวส์ - จูลส์ ลาฟูกาสส์
มาร์ทีน เคลลี่ - เดลิซ
เจราร์ด โครเช - ลูเซียง
ฌาค ไซเลอร์ - ผู้นำทางนักปั่นจักรยาน
แอนทอน
กาย ลักซ์
คริสเตียน เฟชเนอร์
แหล่งข้อมูลอื่น

บ๊องส์ ที่อินเทอร์เน็ตมูวีเดตาเบส
บ็อบบี้ ฟาร์เรล

| บ็อบบี้ ฟาร์เรล |
| --- | --- |
บ็อบบี้ ฟาร์เรล กับวง บอนนี เอ็ม. ในปี 2006
ข้อมูลพื้นฐาน
ชื่อเกิด: โรเบอร์โต​ อัลฟองโซ ฟาร์เรล
เกิด: 6 ตุลาคม ค.ศ. 1949(1949-10-06) ซาน​ นิโคลัส, อารูบา
เสียชีวิต: 30 ธันวาคม ค.ศ. 2010(2010-12-30) (61 ปี) เซนต์ปีเตอร์สเบิร์ก, ประเทศรัสเซีย
แนวเพลง: ดิสโก, อาร์แอนด์บี, เร็กเก
อาชีพ: Dancer, entertainer
ช่วงปี: 1975–2010
ค่ายเพลง: ฮันซา เรคคอร์ดส์, โซนี บีเอ็มจี
โรเบอร์โต อัลฟองโซ ฟาร์เรล (อังกฤษ: Roberto Alfonso Farrell) หรือ​ บ็อบบี​ ฟาร์เรล​ (6 ตุลาคม ค.ศ. 1949  - 30 ธันวาคม ค.ศ. 2010) เป็นนักร้อง​และนักเต้นชาวดัตช์​ และอดีตสมาชิกของวงบอนนี เอ็ม. วงดนตรีแนวป็อป​-ดิสโก้ที่ประสบความสำเร็จมากที่สุดในยุค 70
ประวัติ

ฟาร์เรล เกิดที่เกาะอารูบา​ ซึ่งเป็นส่วนหนึ่งของเนเธอร์แลนด์แอนทิลลีส โดยหลังจากเรียนจบชั้นมัธยมศึกษาเมื่ออายุ​ 15 ปี​ เขาได้ทำงานเป็นกะลาสีเรือ​ 2​ ปี​ ก่อนจะย้ายไปอยู่ที่ประเทศนอร์เวย์ หลังจากนั้นเขาย้ายที่อยู่อีกครั้งโดยครั้งนี้เขาย้ายไปยังประเทศเนเธอแลนด์ โดยได้เริ่มทำงานชั่วคราวเป็นดีเจ​ จากนั้นเขาได้ย้ายมาอยู่ที่ประเทศเยอรมัน เพื่อมองหาโอกาสในหน้าที่การงานที่ดีขึ้น